Ncinzi Ncolyaamba Bbaibbele?
Ino ncinzi cicitika twafwa?
BANTU BAMWI BASYOMA KUTI tulazumanana kupona munzila imwi, kakuli bamwi bayeeya kuti lufwu ngamamanino aazintu zyoonse. Ino nywebo ncinzi ncomusyoma?
BBAIBBELE NCOLYAAMBA
“Bafwide tabazyi cintu nociba comwe.” (Mukambausi 9:5) Ikuti twafwa, tulaleka kubawo.
ACIMBI NCOTWIIYA KUZWA MU BBAIBBELE
Muntu wakusaanguna, Adamu, wakajokela kubulongo naakafwa. (Matalikilo 2:7; 3:19) Mbubwenya buyo, bantu boonse ibafwa, bajokela kubulongo.—Mukambausi 3:19, 20.
Bantu bafwa balalekelelwa, naa kwaangununwa kuzibi zyabo. (Baroma 6:7) Ikuti naa muntu wafwa kunyina cisubulo cimbi ncatambula akaambo kacibi.
Sena bafwide balakonzya kupona alimwi?
INO INGA MWAINGULA BUTI?
Inzya
Peepe
Ambweni
BBAIBBELE NCOLYAAMBA
“Kuyooba bubuke.”—Milimo 24:15.
NCINZI CIMBI NCOTUKONZYA KWIIYA KUZWA MU BBAIBBELE?
Kanji-kanji Bbaibbele likozyanisya lufwu kukoona. (Johane 11:11-14) Leza ulakonzya kumubusya muntu uufwide, mbubwenya mbotukonzya kubusya muntu kuzwa kuŋonzi.—Jobu 14:13-15.
Mu Bbaibbele tulabala kujatikizya bantu bakabusyigwa bali mbobabede, aboobo eeci citupa lusyomo lwakuti bafwide bayoobusyigwa.—1 Bami 17:17-24; Luka 7:11-17; Johane 11:39-44.
Amwiiye Zinji
Ino Ncinzi Cini Bbaibbele Ncoliyiisya?
Ino Bafwide Bali Kuli?
Amwiiye ncolyaamba Bbaibbele kujatikizya nkobabede bafwide alimwi akaambo bantu ncobafwida.
SINSIMUKA!
Ncinzi Ncolyaamba Bbaibbele Kujatikizya Lufwu?
Ino ncinzi cicitika twafwa? Sena kuli bulangizi buli boonse bwakuyoobonana abayandwa besu bafwide? Amujane bwiinguzi buumbulizya bwamu Bbaibbele kumibuzyo iijatikizya lufwu.
cjk_Latn bem_Latn bem_Latn cjk_Latn bem_Latn bem_Latn bem_Latn bem_Latn bem_Latn bem_Latn kam_Latn ibo_Latn zul_Latn cjk_Latn tum_Latn bem_Latn kon_Latn bem_Latn cjk_Latn bem_Latn bem_Latn bem_Latn sna_Latn nya_Latn bem_Latn